I Махмұт

I Махмұт (; ақындық лақап аты — Себкати ();  2 тамыз 1696 — 13 желтоқсан 1754) — Османлы мемлекетінің 24-ші сұлтаны, Ислам халифатының 89-шы халифі, ақын.

Өмірбаяны
I Махмұт 1696 жылы османлы елордасы Константинопольде османлы сұлтаны II Мұстафа шаңырағында дүниеге келді. Патрон Халил төңкерісі нәтижесінде өзінің жәкесі III Ахметті тақта ауыстырды.

I Махмұт билік құрған жылдарының басында Константинопольдегі билік шын мәнісінде Патрон Халил мен оның жолын қуушыларының қолында болды. Алайда 1731 жылдың 15 қарашасында сұлтан Патрон Халилді өлім жазасына кесті. Содан кейін Патрон Халил жолын қуушыларының көтерілістерін басып отырды.

I Махмұт тұсында Ахмет паша есімімен әйгілі Клод Александр де Бонневаль басшылығымен Османлы әскерін еуропалық әскерлердегідей жетілдіру іс-шаралары жүргізілді. Бірақ жаңа шеріктердің бұған қарсылығы әсерінен бұл шаралар жүзеге аспады.

1731-1735 жылдары және 1741-1746 жылдары османлылар парсылармен соғыс жүргізді. Соғыс барысында 1720 жылдары османлылар жаулап алған жерлер қайтадан парсыларға өтті. 1746 жылғы бітім шарт бойынша 1639 жылғы Қасришырын бітім шартына сәйкес шекаралар орнатылды.

1736-1739 жылдары османлылар ресейліктермен және аустриялықтармен соғыс жүргізді. Аустриялық әскерге көптеген жеңілістер әкелген османлылар Белград бітім шарты нәтижесінде жоғалтып алынған жерлерді қайтарып алды, яғни Солтүстік Сербияны, Белградты және Кіші Валахияны. Ал Ресейден Азауды қайтарды.

Ажалы
1754 жылдың 13 желтоқсанында жұма намазынан кейін Топқапы сарайына қайтып бара жатқан I Махмұт аттан құлап, қайтыс болды.

Суреттері

Садрағзамдары
 № Есімі Қызмет атқарған мерзімі Уақыты 145 Силахдар Дамат Мехмет паша 16 қазан 1730 — 23 қаңтар 1731 3 ай 146 Қабақұлақ Ибраһим паша 23 қаңтар 1731 — 11 қыркүйек 1731 9 ай 147 Топал Осман паша 21 қыркүйек 1731 — 12 наурыз 1732 6 ай 148 Хәкімұлы Әли паша 12 наурыз 1732 — 14 шілде 1735 3 жыл 3 ай 149 Гүржі Ысмайыл паша 14 шілде 1735 — 25 желтоқсан 1735 5 ай 150 Силахдар Дамат Диметокалы Мехмет паша 10 қаңтар 1736 — 5 тамыз 1737 1 жыл 7 ай 151 Мүхсінзада Әбдулла паша 6 тамыз 1737 — 19 желтоқсан 1737 4 ай 152 Йеген Мехмет паша 19 желтоқсан 1737 — 23 наурыз 1739 1 жыл 4 ай 153 Қажы Иваззада Мехмет паша 23 наурыз 1739 — 23 маусым 1740 1 жыл 3 ай 154 Нышаншы Шехла Қажы Ахмет паша 22 шілде 1740 — 7 сәуір 1742 1 жыл 9 ай 155 Хәкімұлы Әли паша 21 сәуір 1742 — 4 қазан 1742 6 ай 156 Сейіт Хасан паша 4 қазан 1742 — 10 тамыз 1746 3 жыл 10 ай 157 Тирьяки Қажы Мехмет паша 11 тамыз 1746 — 24 тамыз 1747 1 жыл 13 күн 158 Сейіт Әбдулла паша 24 тамыз 1747 — 2 қаңтар 1750 2 жыл 5 ай 159 Дивитдар Мехмет Әмин паша 9 қаңтар 1750 — 1 шілде 1752 2 жыл 6 ай 160 Шорлылы Көсе Бахир Мұстафа паша 1 шілде 1752 — 13 желтоқсан 1754 2 жыл 5 ай

Санат:Османлы империясының сұлтандары